คนละครึ่ง ยิ่งใช้ยิ่งได้ ยังสามารถลงทะเบียนเข้าร่วมโครงการได้อย่างต่อเนื่องจนกว่าสิทธิจะเต็ม
นายพรชัย ฐีระเวช ผู้อำนวยการสำนักงานเศรษฐกิจการคลัง (สศค.) ในฐานะโฆษกกระทรวงการคลังเปิดเผยว่า จากข้อมูลล่าสุดวานนี้ (14 ต.ค. 64) โครงการคนละครึ่ง ระยะที่ 3 มีผู้ใช้สิทธิ์สะสมแล้วจำนวน 25.08 ล้านราย จากผู้ได้รับสิทธิ์รวม 27.64 ล้านราย โดยมียอดการใช้จ่ายสะสมรวม 94,458 ล้านบาท แบ่งเป็นเงินที่ประชาชนจ่ายสะสม 48,005 ล้านบาท และรัฐร่วมจ่ายสะสม 46,452 ล้านบาท โครงการยิ่งใช้ยิ่งได้ มีประชาชนผู้ใช้สิทธิ์แล้วจำนวน 81,929 คน จากจำนวนผู้ได้รับสิทธิ์กว่า 4.7 แสนราย มียอดใช้จ่ายส่วนประชาชนสะสมทั้งหมด 2,603 ล้านบาท โดยมีมูลค่าการใช้จ่ายสะสมที่นำมาคำนวณสิทธิ์ e-Voucher 2,054 ล้านบาท คิดเป็นมูลค่าสะสม e-Voucher ทั้งสิ้นกว่า 224 ล้านบาท และมูลค่าการใช้จ่ายส่วน e-Voucher สะสมกว่า 130 ล้านบาทสำหรับข้อมูลการใช้จ่ายสะสมผ่านฟู้ดเดลิเวอรี่แพลตฟอร์มโครงการคนละครึ่ง ระยะที่ 3 มีการใช้จ่ายสะสมแล้วประมาณ 361 ล้านบาท แบ่งเป็นเงินที่ประชาชนจ่าย 186 ล้านบาท และรัฐร่วมจ่าย 175 ล้านบาท สำหรับโครงการยิ่งใช้ยิ่งได้มีการใช้จ่ายสะสมกว่า 285,000 บาท และในส่วนของผู้ประกอบการร้านอาหารและเครื่องดื่มในโครงการคนละครึ่ง ระยะที่ 3 และโครงการยิ่งใช้ยิ่งได้ ที่ขายอาหารและเครื่องดื่มผ่านผู้ให้บริการฟู้ดเดลิเวอรี่แพลตฟอร์มขณะนี้ มีจำนวนกว่า 60,000 รายประชาชนสามารถใช้จ่ายในโครงการฯ ได้จนถึงวันที่ 31 ธันวาคม 2564 ส่วนประชาชนที่สนใจเข้าร่วมโครงการคนละครึ่ง ระยะที่ 3 ยังสามารถลงทะเบียนอย่างต่อเนื่องได้ตั้งแต่เวลา 06.00 น.– 22.00 น. ของทุกวัน จนกว่าจะครบ 28 ล้านสิทธิ ซึ่งยังมีสิทธิเหลือกว่า 2.6 แสนสิทธิ ผ่านเว็บไซต์ www.คนละครึ่ง.com หรือผ่าน g-Wallet บนแอปพลิเคชันเป๋าตัง สำหรับโครงการยิ่งใช้ยิ่งได้ สามารถลงทะเบียนผ่านเว็บไซต์ www.ยิ่งใช้ยิ่งได้.com หรือผ่าน g-Wallet บนแอปพลิเคชันเป๋าตังจนกว่าจะครบ 1 ล้านสิทธิ ซึ่งยังมีสิทธิคงเหลือกว่า 5.2 แสนสิทธิ